b'\n_START_ARTICLE_\nScott Sumner\n_START_PARAGRAPH_\nScott B. Sumner on julkisen Bentley Universityn taloustieteen professori. H\xc3\xa4n on tutkinut etenkin rahapolitiikkaa ja ennustusmarkkinoita._NEWLINE_Sumner on tunnettu markkinamonetarismi-kannan is\xc3\xa4n\xc3\xa4. H\xc3\xa4n siis vaatii keskuspankkia pit\xc3\xa4m\xc3\xa4\xc3\xa4n talouden pysyv\xc3\xa4sti nimellisen BKT:n esimerkiksi 5\xc2\xa0%:n kasvu-uralla, jotta rahapolitiikka olisi uskottavaa ja s\xc3\xa4\xc3\xa4nt\xc3\xb6pohjaista eik\xc3\xa4 harkinnanvaraista mutta silti tasaisi suhdanteita. Huonoina aikoina joustaisivat reaalipalkat nimellispalkkojen ja ty\xc3\xb6llisyyden sijaan._NEWLINE_Keskuspankin tulisi luoda nimellisen BKT:n futuurimarkkinat ja s\xc3\xa4\xc3\xa4t\xc3\xa4\xc3\xa4 rahapolitiikkaa n\xc3\xa4iden tuottaman informaation perusteella._NEWLINE_Sumnerin mukaan inflaatio on ep\xc3\xa4tarkka ja viiv\xc3\xa4stynyt mittari eik\xc3\xa4 erottele kysynt\xc3\xa4sokkeja tarjontasokeista. Nimellinen BKT reagoi paljon nopeammin ja antaa siten merkin elvytystarpeesta aiemmin.'